LIETUVOS RESPUBLIKOS SOCIALINĖS APSAUGOS IR DARBO MINISTRO

Į S A K Y M A S

DĖL DARBO VIETŲ STEIGIMO SUBSIDIJAVIMO SĄLYGŲ IR TVARKOS APRAŠO PATVIRTINIMO

2006 m. liepos 31 d. Nr. A1-222

Vilnius

Vadovaudamasi Lietuvos Respublikos Vyriausybės 2006 m. liepos 24 d. nutarimu Nr. 744 „Dėl įgaliojimų suteikimo įgyvendinant Lietuvos Respublikos užimtumo rėmimo įstatymą“ (Žin., 2006, Nr. 82-3276) 1.10 punktu:

1. Tvirtinu Darbo vietų steigimo subsidijavimo sąlygų ir tvarkos aprašą (pridedama).

2. Laikau netekusiais galios:

2.1. Lietuvos Respublikos socialinės apsaugos ir darbo ministro 1994 m. birželio 28 d. įsakymą Nr. 96 „Dėl paskolos bedarbiams savo verslui organizuoti suteikimo tvarkos patvirtinimo“;

2.2. Lietuvos Respublikos socialinės apsaugos ir darbo ministro 2002 m. sausio 28 d. įsakymą Nr. 14 „Dėl darbo rinkoje papildomai remiamų bedarbių užimtumo rėmimo tvarkos ir įdarbinimo į Užimtumo fondo remiamus darbus tvarkos patvirtinimo“ (Žin., 2002, Nr. 15-591);

2.3. Lietuvos Respublikos socialinės apsaugos ir darbo ministro 2002 m. gruodžio 30 d. įsakymą Nr. 168 „Dėl socialinės apsaugos ir darbo ministro 2002 m. sausio 28 d. įsakymo Nr. 14 „Dėl darbo rinkoje papildomai remiamų bedarbių užimtumo rėmimo tvarkos ir įdarbinimo į Užimtumo fondo remiamus darbus tvarkos patvirtinimo“ pakeitimo“ (Žin., 2003, Nr. 2-62);

2.4. Lietuvos Respublikos socialinės apsaugos ir darbo ministro 2002 m. gruodžio 30 d. įsakymą Nr. 169 „Dėl socialinės apsaugos ir darbo ministro 2002 m. sausio 28 d. įsakymo Nr. 14 „Dėl Darbo rinkoje papildomai remiamų bedarbių užimtumo rėmimo tvarkos ir įdarbinimo į Užimtumo fondo remiamus darbus tvarkos patvirtinimo“ pakeitimo“ (Žin., 2003, Nr. 2-63);

2.5. Lietuvos Respublikos socialinės apsaugos ir darbo ministro 2004 m. kovo 30 d. įsakymą Nr. A1-82 „Dėl socialinės apsaugos ir darbo ministro 2002 m. sausio 28 d. įsakymo Nr. 14 „Dėl darbo rinkoje papildomai remiamų bedarbių užimtumo rėmimo tvarkos ir įdarbinimo į Užimtumo fondo remiamus darbus tvarkos patvirtinimo“ pakeitimo“ (Žin., 2004, Nr. 52-1735);

2.6. Lietuvos Respublikos socialinės apsaugos ir darbo ministro 2004 m. rugpjūčio 7 d. įsakymą Nr. A1-209 „Dėl socialinės apsaugos ir darbo ministro 2002 m. sausio 28 d. įsakymo Nr. 14 „Dėl darbo rinkoje papildomai remiamų bedarbių užimtumo rėmimo tvarkos ir įdarbinimo į Užimtumo fondo remiamus darbus tvarkos patvirtinimo“ pakeitimo“ (Žin., 2004, Nr. 139-5074);

2.7. Lietuvos Respublikos socialinės apsaugos ir darbo ministro 2005 m. vasario 22 d. įsakymą Nr. A1-51 „Dėl socialinės apsaugos ir darbo ministro 2002 m. sausio 28 d. įsakymo Nr. 14 „Dėl darbo rinkoje papildomai remiamų bedarbių užimtumo rėmimo tvarkos ir darbinimo į Užimtumo fondo remiamus darbus tvarkos patvirtinimo“ pakeitimo“ (Žin., 2005, Nr. 29-913);

2.8. Lietuvos Respublikos socialinės apsaugos ir darbo ministro 2005 m. liepos 12 d. įsakymą Nr. A1-200 „Dėl socialinės apsaugos ir darbo ministro 2002 m. sausio 28 d. įsakymo Nr. 14 „Dėl darbo rinkoje papildomai remiamų bedarbių užimtumo rėmimo tvarkos ir įdarbinimo į Užimtumo fondo remiamus darbus tvarkos patvirtinimo“ pakeitimo“ (Žin., 2005, Nr. 86-3248).

3. Šio įsakymo vykdymo kontrolę pavedu ministerijos sekretoriui Valdui Rupšiui.

4. Šis įsakymas įsigalioja nuo 2006 m. rugpjūčio 1 d.

SOCIALINĖS APSAUGOS IR DARBO MINISTRĖ	VILIJA BLINKEVIČIŪTĖ

PATVIRTINTA

Lietuvos Respublikos socialinės apsaugos ir

darbo ministro

2006 m. liepos 31 d. įsakymu Nr. A1-222

DARBO VIETŲ STEIGIMO SUBSIDIJAVIMO SĄLYGŲ IR TVARKOS APRAŠAS

I. BENDROSIOS NUOSTATOS

1. Darbo vietų steigimo subsidijavimo sąlygų ir tvarkos aprašas (toliau vadinama – šis Aprašas) nustato subsidijos iš Užimtumo fondo, valstybės biudžeto, Europos Sąjungos struktūrinių ir kitų fondų bei kitų lėšų darbo vietoms steigti skyrimo sąlygas ir mokėjimo tvarką, atsakomybę ir atskaitomybę už darbo vietai steigti (pritaikyti) skirtą subsidiją.

2. Šiame Apraše vartojamos sąvokos:

2.1. Darbo vietos įsteigimas – materialinių ir teisinių sąlygų naujai darbo vietai sukurti sudarymas ir teritorinėje darbo biržoje (toliau vadinamos – darbo biržos) įregistruoto asmens įdarbinimas į sukurtą darbo vietą.

2.2. Darbo vietos panaikinimas – darbo vieta laikoma panaikinta, kai, nepraėjus 3 metų laikotarpiui nuo darbo vietos įsteigimo dienos:

2.2.1. su įdarbintu asmeniu darbo sutartis nutraukiama darbdavio iniciatyva, apie darbo sutarties nutraukimą nepranešama darbo biržai ar nepriimamas į darbą atitinkantis darbo vietai užimti keliamus reikalavimus darbo biržos siunčiamas asmuo;

2.2.2. įdarbinto asmens darbo sutartyje keičiama darbovietė ar funkcijos be darbo biržos sutikimo;

2.2.3. subsidijos gavėjas netenka teisės valdyti būtiną darbo vietoms išlaikyti nekilnojamąjį turtą ar be darbo biržos sutikimo parduoda, įkeičia, išnuomoja ar kitaip perleidžia juridiniams ar fiziniams asmenims už subsidijos lėšas darbo vietai įrengti įsigytus įrengimus, įrangą ar kitas darbo priemones;

2.2.4. neįgalusis asmuo, pradėjęs savo verslą įsteigtoje sau darbo vietoje, jo nebevykdo.

2.3. Paraiškos teikėjas – darbdavys, pateikęs paraišką.

2.4. Subsidija – negrąžintinos lėšos, skiriamos darbo vietoms steigti (pritaikyti).

2.5. Subsidijos gavėjas – darbdavys, kuriam skiriama subsidija.

2.6. Kitos šiame Apraše vartojamos sąvokos atitinka Lietuvos Respublikos užimtumo rėmimo įstatymo (Žin., 2006, Nr. 73-2762) sąvokas.

3. Subsidijos dydis vienai darbo vietai steigti negali viršyti paskutinio paskelbto šalies ūkio vidutinio mėnesinio darbo užmokesčio 22 dydžių.

II. SUBSIDIJOS SKYRIMO SĄLYGOS

4. Subsidija darbdaviams skiriama, kai jie steigia naujas darbo vietas ar pritaiko esamas darbo vietas prie bedarbio negalios ir įdarbina į jas bedarbius pagal neterminuotą darbo sutartį.

5. Subsidija skiriama darbdaviams, įdarbinantiems asmenis, priklausančius šioms darbo rinkoje papildomai remiamų asmenų grupėms:

5.1. neįgaliesiems, kuriems nustatytas 20–40 procentų darbingumo lygis (iki 2005 m. liepos 1 d. I–II invalidumo grupė) arba vidutinis neįgalumo lygis;

5.2. neįgaliesiems, kuriems nustatytas 45–55 procentų darbingumo lygis (iki 2005 m. liepos 1 d. III invalidumo grupė) arba lengvas neįgalumo lygis;

5.3. baigusiems profesines reabilitacijos programas.

6. Subsidija skiriama savarankiškam užimtumui remti, kai:

6.1. buvę bedarbiai, pradėję savo verslą, steigia darbo vietą per 36 mėnesių laikotarpį nuo jų įsteigtos mikroįmonės įregistravimo dienos bedarbiui įdarbinti;

6.2. pradedantys savo verslą neįgalieji, nurodyti šio Aprašo 5.1 punkte, steigia sau darbo vietą.

7. Subsidija skiriama darbdaviams, kurie:

7.1. yra įregistruoti Lietuvos Respublikoje;

7.2. nėra bankrutavę ar bankrutuojantys ir (ar) nevykdo restruktūrizacijos;

7.3. neturi mokestinės nepriemokos valstybės ir (arba) savivaldybių biudžetams ir fondams, į kuriuos mokamus mokesčius administruoja Valstybinė mokesčių inspekcija, nėra skolingi Valstybinio socialinio draudimo fondo biudžetui;

7.4. turi nuosavybės teise ar kitais pagrindais valdomą nekilnojamąjį turtą, būtiną darbo vietoms įsteigti ir joms išlaikyti ne trumpiau kaip 3 metus po numatomo darbo vietos įsteigimo dienos.

8. Darbdaviai privalo apmokėti ne mažiau kaip 35 procentus darbo vietai įsteigti (pritaikyti) reikalingų išlaidų. Ši nuostata netaikoma pradedantiems savo verslą neįgaliesiems, nurodytiems šio Aprašo 6.2 punkte.

9. Subsidija skiriama finansuoti šioms išlaidoms:

9.1. įrengimų, įrangos ir kitų darbo priemonių, reikalingų darbo vietos funkcionavimui užtikrinti, pirkimui, montavimui ir pritaikymui;

9.2. mokymui, kai darbo birža neorganizuoja tokių mokymų profesinio mokymo pagalba;

9.3. patalpų remontui, reikalingam darbo vietai įrengti. Subsidija šiai išlaidų rūšiai negali viršyti 50 procentų visos subsidijos dydžio.

10. Šio Aprašo 9 punkte nurodytos išlaidos privalo būti:

10.1. būtinos darbo vietai įsteigti;

10.2. nurodytos paraiškoje;

10.3. panaudotos per sutartyje numatytą laikotarpį;

10.4. įtrauktos į subsidijos gavėjo metinį balansą, pelno (nuostolio) ataskaitą, o individualios įmonės atveju – į pajamų-išlaidų deklaraciją.

11. Paraiškos teikėjo nuosavos lėšos, nurodytos paraiškose, turi atitikti 10 punkte nustatytas sąlygas ir gali būti skiriamos tik šio Aprašo 9 punkte nurodytoms išlaidoms finansuoti. Šios išlaidos negali būti padengiamos natūra.

12. Šio Aprašo 6.2 punkte nurodyti asmenys turi būti baigę darbo biržos organizuojamus supažindinimo su verslo pradmenimis mokymo kursus ir jų metu parengę verslo vystymo planą.

III. SUBSIDIJOS SKYRIMO TVARKA

13. Darbdaviai, norintys gauti subsidiją, pateikia darbo biržai Paraišką subsidijai darbo vietų (-os) steigimui gauti (1 priedas) ir prie jos prideda šių dokumentų kopijas, patvirtintas juridinio asmens antspaudu ir vadovo parašu:

13.1. juridinio asmens registravimo pažymėjimo;

13.2. juridinio asmens steigimo dokumentų;

13.3. dokumentų, patvirtinančių teisę į nekilnojamąjį turtą, būtiną darbo vietoms steigti (pritaikyti) ir jas išlaikyti ne trumpiau kaip 3 metus;

13.4. dokumentų, pagrindžiančių lėšų darbo vietoms steigti ar pritaikyti esamoms darbo vietoms prie neįgaliojo asmens negalios poreikio (patalpų remonto darbų, darbo vietos įrengimo ar pritaikymo projektai ir jų sąmatos).

14. Siekiantys savarankiško užimtumo asmenys, nurodyti šio Aprašo 6.2 punkte, darbo biržai pateikia:

14.1. Paraišką savarankiškam užimtumui remti (2 priedas);

14.2. verslo vystymo planą.

15. Darbo birža per 10 darbo dienų nuo šio Aprašo 13 ir 14 punktuose nurodytų dokumentų gavimo dienos:

15.1. patikrina, ar paraiškos teikėjas atitinka šio Aprašo 7 punkte nurodytas sąlygas ir išnagrinėja pateiktus dokumentus;

15.2. priima vieną iš šių sprendimų dėl paraiškos:

15.2.1. paraišką patenkinti;

15.2.2. paraišką atmesti;

15.2.3. siūlyti paraiškos teikėjui paraišką patikslinti per nustatytą laiką;

15.3. raštu informuoja paraiškos teikėją apie priimtą sprendimą.

16. Darbo birža gali kviesti kompetentingus ekspertus pateiktų paraiškų vertinimui atlikti.

17. Darbo birža, priėmusi sprendimą paraišką patenkinti:

17.1. per 10 darbo dienų nuo sprendimo paraišką patenkinti priėmimo dienos sudaro Darbo vietų steigimo sutartis (3 priedas);

17.2. per 5 darbo dienas sudaro Savarankiško užimtumo rėmimo sutartis (4 priedas) su asmenimis, nurodytais šio Aprašo 6.2 punkte, įregistravusiais savo verslą ir pateikus notariškai patvirtintus verslo įregistravimo dokumentus (individuali veikla su verslo liudijimu ir be jo, individuali įmonė, kai savininkas pats joje dirba).

18. Subsidijos lėšos subsidijos gavėjui pervedamos asmenis į įsteigtas (pritaikytas) darbo vietas įdarbinus Darbo vietų steigimo ir Savarankiško užimtumo rėmimo sutartyse nustatyta tvarka.

19. Darbo birža, gavusi subsidijos gavėjo raštišką pranešimą apie materialinių ir teisinių sąlygų naujoms darbo vietoms sukurti (pritaikyti) sudarymą, per 5 darbo dienas, dalyvaujant subsidijos gavėjui, patikrina vietoje (įmonėje) darbo vietas, už subsidiją įsigytų įrengimų, įrangos ir kitų darbo priemonių panaudojimą šiose darbo vietose. Jei į patikrinimą kviečiami kompetentingų institucijų atstovai, jie nustato, ar įrengtos (pritaikytos) darbo vietos atitinka Lietuvos Respublikos darbo kodekse (Žin., 2002, Nr. 64-2569), Lietuvos Respublikos darbuotojų saugos ir sveikatos įstatyme (Žin., 2003, Nr. 70-3170) ir kituose teisės aktuose nustatytus darbo vietų įrengimo reikalavimus.

20. Subsidijos gavėjui sudarius su darbo biržos siųstais asmenimis neterminuotas darbo sutartis darbui įsteigtose (pritaikytose) darbo vietose, darbo birža su subsidijos gavėju pasirašo darbo vietų įsteigimo (pritaikymo) aktą, prie kurio prideda sudarytų darbo sutarčių ir kitų, esant reikalui, darbo vietų įsteigimą patvirtinančių dokumentų kopijas, patvirtintas juridinio asmens antspaudu ir vadovo parašu.

21. Subsidijos gavėjas gali savo nuožiūra koreguoti paraiškoje nurodytą sąmatą, nedidindamas paraiškoje nurodyto subsidijos dydžio, jei subsidijos lėšų perskirstymas tarp skirtingų sąmatos eilučių nepadidina planuotų išlaidų daugiau kaip 10 procentų.

22. Darbo biržos vykdo subsidijų apskaitą ir tikrina, ar gauta parama naudojama pagal paskirtį.

IV. ATSAKOMYBĖ IR ATSISKAITOMYBĖ UŽ SUTEIKTĄ SUBSIDIJĄ

23. Paramos gavėjas per trejų metų laikotarpį nuo darbo vietos įsteigimo (pritaikymo) be darbo biržos sutikimo neturi teisės:

23.1. parduoti, įkeisti, išnuomoti ar kitaip perleisti įsigytą turtą pagal gautą subsidiją;

23.2. keisti įdarbinto asmens darbo sutartyse darbovietę ar darbo funkcijas.

24. Darbo birža sutikimą atlikti veiksmus, nurodytus šio Aprašo 23 punkte, duoda, jeigu subsidijos gavėjas raštu pagrindžia, jog šie veiksmai nesuvaržys ar nepadarys negalimu subsidijos gavėjo prisiimtų įsipareigojimų vykdymą.

25. Subsidijos gavėjas, panaikinęs įsteigtą darbo vietą, turi darbo biržai grąžinti:

25.1. visą subsidiją, kai darbo vieta panaikinama per pirmųjų 12 mėnesių laikotarpį nuo jos įsteigimo (pritaikymo);

25.2. 80 procentų subsidijos, kai darbo vieta panaikinama per laikotarpį nuo 12 iki 24 mėnesių nuo jos įsteigimo (pritaikymo);

25.3. 50 procentų subsidijos, kai darbo vieta panaikinama per laikotarpį nuo 24 iki 36 mėnesių nuo jos įsteigimo (pritaikymo).

26. Šio Aprašo 25 punkte nurodyta subsidija grąžinama per 30 darbo dienų nuo darbo biržos pateiktos pretenzijos dienos. Grąžinamos subsidijos, skirtos vienai darbo vietai įsteigti, dydis apskaičiuojamas dalijant visą suteiktą subsidiją iš sukurtų darbo vietų skaičiaus.

27. Darbdaviai, įsteigę darbo vietą, darbo biržai už kiekvieną ketvirtį (3 metus po darbo vietos (-ų) įsteigimo) iki kito ketvirčio pirmo mėnesio 5 dienos teikia ataskaitą apie įsteigtose darbo vietose dirbančius asmenis (5 priedas).

28. Darbo biržos Lietuvos darbo biržos direktoriaus nustatyta tvarka turi teisę tikrinti, ar įsteigtose darbo vietose vykdoma veikla.

V. BAIGIAMOSIOS NUOSTATOS

29. Ginčai dėl subsidijos skyrimo ir jos grąžinimo sprendžiami įstatymų nustatyta tvarka.

______________

Darbo vietų steigimo subsidijavimo sąlygų ir

tvarkos aprašo

1 priedas

(Paraiškos subsidijai darbo vietų (-os) steigimui gauti forma)

(paraiškos teikėjo pavadinimas)

(kodas, adresas, tel. faks., el. pašto adresas, atsiskaitomoji sąskaita)

darbo biržai

(darbo biržos pavadinimas)

PARAIŠKA SUBSIDIJAI DARBO VIETŲ (-OS) STEIGIMUI GAUTI

Nr. _____

(data)

1. Darbo vietų (-os) steigimo laikotarpis

Subsidijos naudojimo pradžia

(data)

Darbo vietą (-os) įsteigimas1 darbo vietos turi būti įsteigtos tais pačiais kalendoriniais metais

(data)

2. Vidutinis metinis darbuotojų skaičius; iš viso

3. Duomenys apie prašomos subsidijos panaudojimą:

3.1. subsidijos dydis	Lt;

(skaičiais ir žodžiais)

3.2. steigiamų darbo vietų skaičius	;

3.3. numatomų įdarbinti bedarbių pagal atskiras grupes skaičius	;

iš jų:

3.3.1. neįgaliesiems, kuriems nustatytas 20–40 procentų darbingumo lygis (iki 2005 m. liepos 1 d.

I–II invalidumo grupė) arba vidutinis neįgalumo lygis _________________;

3.3.2. neįgaliesiems, kuriems nustatytas 45–55 procentų darbingumo lygis (iki 2005 m. liepos 1 d. III invalidumo grupė) arba lengvas neįgalumo lygis	;

3.3.3. baigusiems profesines reabilitacijos programas	;

3.4. bedarbiams (kai darbo vietą steigia pradėjęs savo verslą buvęs bedarbis per 36 mėnesius nuo įmonės įregistravimo dienos)	;

3.5. steigiamų darbo vietų (-os) aprašymas

(aprašyti trumpai, kam skirta darbo vieta (jos vieta technologiniame procese, įmonės/įstaigos veikloje ir kt.),

darbo vietoje atliekamos darbo funkcijos, darbo vietos pritaikymą prie įdarbinamo darbuotojo negalios, darbo trukmė

ir kita informacija)

4. Reikalavimai darbuotojams steigiamose darbo vietose

Profesija
Kvalifikacija (kategorija)
Išsilavinimas
Kiti reikalavimai (profesinės žinios ir įgūdžiai, darbo patirtis, kompiuterinės žinios, kalbų mokėjimas, darbo stažas ir kt.)

5. Veikla darbo vietai įsteigti

Veiklos pavadinimas	Įgyvendinimo laikas	Finansavimo šaltinis	Lėšos, Lt

Pradžia	Pabaiga	Trukmė, savaitėmis

(aprašyti lentelėje nurodytos veiklos įgyvendinimą, steigiant (pritaikant) darbo vietą, pagrįsti kiekvienos veiklos

būtinumą darbo vietai sukurti ir jų trukmę, nurodyti, kokias išlaidas

numatoma subsidijuoti (įrengimams, darbo priemonėms, paslaugoms, kompiuteriams, įrangai montuoti ir kt.))

6. Įdarbinamų darbuotojų mokymas

(aprašykite, kokie reikalingi mokymai darbo vietoje)

7. Darbo vietų steigimo sąmata:

7.1. Darbo vietų (-os) steigimo išlaidos

Eil. Nr.	Darbo vietos steigimo išlaidos	Iš viso išlaidų, Lt	Iš jų

Subsidijos	Paraiškos teikėjo lėšos

Suma, Lt	Struktūra, proc.	Suma, Lt	Struktūra, proc.
1.	Įrengimų, įrangos ir kitų darbo priemonių, reikalingų veiklai užtikrinti, pirkimas, pristatymas, pritaikymas ir montavimas
2.	Darbo vietai ir darbuotojui reikalingų licencijų ir leidimų įsigijimas
3.	Mokymo išlaidos (jeigu teritorinė darbo birža neorganizuoja mokymo, mokymas darbo vietoje)
4.	Patalpų remontas, pritaikymas
Iš viso

PASTABA. Kiekvieną eilutę išskaidykite, nurodydami konkretų išlaidų elementą (pavyzdžiui, jeigu reikalingas tam tikras įrengimas, jį nurodykite). Visos išlaidos turi būti nurodytos su mokesčiais, išskyrus PVM, kai paramos gavėjai, kaip PVM mokėtojai, yra registruoti Valstybinėje mokesčių inspekcijoje.

7.2. Sąmatos pagrindimas

(pateikti trumpą projekto sąmatos kiekvienos eilutės išskaidytą pagrindimą, nurodant ryšį tarp

numatomos veiklos ir reikalingų lėšų; pagrįsti įrengimų, įrangos, darbo priemonių, poreikį

patalpų remonto ir kitų darbų darbo vietoms įsteigti ir tam būtinas lėšas)

8. PRIDEDAMA:

8.1. juridinio asmens registravimo pažymėjimo kopija,	lapai;

8.2. juridinio asmens steigimo dokumentų kopija,	lapai;

8.3. dokumentų, patvirtinančių teisę į nekilnojamąjį turtą, būtiną darbo vietoms steigti (pritaikyti) ir jas išlaikyti ne trumpiau kaip 3 metus kopijos,	lapai;

8.4. dokumentų, pagrindžiančių lėšų darbo vietoms steigti ar pritaikyti esamoms darbo vietoms prie neįgaliojo asmens negalios poreikį (patalpų remonto darbų, darbo vietos įrengimo ar pritaikymo projektai ir jų sąmatos) kopijos,	lapai.

(pareigų pavadinimas)	(parašas)	(vardas, pavardė)

A. V.

______________

Darbo vietų steigimo subsidijavimo sąlygų ir

tvarkos aprašo

2 priedas

(Paraiškos savarankiškam užimtumui remti forma)

(paraiškos teikėjo mikroįmonės pavadinimas)

_______________________________________________

(kodas, adresas, tel. faks., el. pašto adresas, atsiskaitomoji sąskaita)

darbo biržai

(darbo biržos pavadinimas)

PARAIŠKA SAVARANKIŠKAM UŽIMTUMUI REMTI

Nr. ____________

(data)

1. Darbo vietos steigimo laikotarpis

Subsidijos naudojimo pradžia

(data)

Darbo vietos įsteigimas2 darbo vieta turi būti įsteigta tais pačiais kalendoriniais metais	_________________________

(data)

2. Duomenys apie prašomos subsidijos panaudojimą:

2.1. subsidijos dydis	Lt;

(skaičiais ir žodžiais)

2.2. Steigiamos sau darbo vietos aprašymas

(aprašyti trumpai kam skirta darbo vieta, darbo vietoje atliekamos darbo funkcijos,

darbo vietos pritaikymas prie negalios, darbo trukmė ir kita informacija)

2.3. Gebėjimų atlikti darbo funkcijas numatomoje įsteigti (pritaikyti) darbo vietoje aprašymas

(nurodyti turimas kvalifikacijas, profesinius įgūdžius, išsilavinimą; aprašyti, kaip bus kompensuojamas nepilnas

darbingumas, darbo organizavimą, darbo laiką ir kt.)

3. Veikla darbo vietai įsteigti (pritaikyti)

Veiklos pavadinimas	Pradžia	Įgyvendinimo laikas	Finansavimo šaltinis	Lėšos, Lt

Pabaiga	Trukmė, savaitėmis

(aprašyti lentelėje nurodytos veiklos įgyvendinimą, steigiant (pritaikant) darbo vietą, pagrįsti kiekvienos

veiklos būtinumą darbo vietai sukurti ir jų trukme, nurodyti, kokias išlaidas numatoma subsidijuoti

(įrengimams, darbo priemonėms, paslaugoms, kompiuteriams, įrangos montavimui ir kt.))

4. Mokymas

(aprašykite, kokius mokymus iki darbo vietos sau įsteigimo reikia organizuoti)

5. Darbo vietos steigimo sąmata:

5.1. Darbo vietos steigimo išlaidos

Eil. Nr.	Darbo vietos steigimo išlaidos	Iš viso išlaidų, Lt	Iš jų

Subsidijos	Paraiškos teikėjo lėšos

Suma, Lt	Struktūra, proc.	Suma, Lt	Struktūra, proc.
1.	Įrengimų, įrangos ir kitų darbo priemonių, reikalingų veiklai užtikrinti, pirkimas, pristatymas, pritaikymas ir montavimas
2.	Darbo vietai ir darbuotojui reikalingų licencijų ir leidimų įsigijimas
3.	Mokymo išlaidos (jeigu teritorinė darbo birža neorganizuoja mokymo, darbo vietoje)
4.	Patalpų remontas, pritaikymas
Iš viso

PASTABA Kiekvieną eilute išskaidykite, nurodydami konkretų išlaidų elementą (pavyzdžiui, jeigu reikalingas tam tikras įrengimas, jį nurodykite). Visos išlaidos turi būti nurodytos su mokesčiais.

5.2. Sąmatos pagrindimas

(pateikti trumpą projekto sąmatos kiekvienos eilutės išskaidytą pagrindimą, nurodant ryšį tarp

numatomos veiklos ir reikalingų lėšų; pagrįsti įrengimų, įrangos, darbo priemonių,

patalpų remonto ir kitų darbų poreikį darbo vietoms įsteigti ir tam būtinas lėšas)

6. PRIDEDAMA:

6.1. juridinio asmens registravimo pažymėjimo kopija,	lapai;

6.2. juridinio asmens steigimo dokumentų kopija,	lapai;

6.3. dokumentų, patvirtinančių teisę į nekilnojamąjį turtą, būtiną darbo vietoms steigti (pritaikyti) ir jas išlaikyti ne trumpiau kaip 3 metus, kopijos,	lapai;

6.4. dokumentų, pagrindžiančių lėšų darbo vietoms steigti ar pritaikyti esamoms darbo vietoms prie neįgaliojo asmens negalios poreikį (patalpų remonto darbų, darbo vietos įrengimo ar pritaikymo projektai ir jų sąmatos), kopijos,	lapai.

(pareigų pavadinimas)	(parašas)	(vardas, pavardė)

A. V.

______________

Darbo vietų steigimo subsidijavimo sąlygų ir

tvarkos aprašo

3 priedas

(Darbo vietų steigimo sutarties forma)

DARBO VIETŲ STEIGIMO SUTARTIS

Nr. ____________

(data)

(sudarymo vieta)

darbo birža (toliau vadinama – darbo birža),

(darbo biržos pavadinimas)

Atstovaujama	, ir

(pareigų pavadinimas, vardas, pavardė, atstovavimo pagrindas)

(toliau vadinama – subsidijos gavėjas),

(darbdavio pavadinimas)

Atstovaujama	,

(pareigų pavadinimas, vardas, pavardė, atstovavimo pagrindas)

toliau bendrai vadinamos Šalimis, vadovaudamosi Darbo vietų steigimo subsidijavimo sąlygų ir tvarkos aprašu, patvirtintu Lietuvos Respublikos socialinės apsaugos ir darbo ministro 2006 m. liepos 31 d. įsakymu Nr. A1-222 (toliau vadinama – šis Aprašas) sudarėme šią sutartį (toliau vadinama – Sutartis):

I. SUTARTIES DALYKAS

Darbo vietų steigimo subsidijavimas ir įdarbinimas į įsteigtas darbo vietas.

II. ĮSIPAREIGOJIMAI

1. Subsidijos gavėjo:

1.1. įsteigti	darbo vietas iki 200___ m. ______________ __ d.;

(žodžiais)

1.2. įdarbinti į įsteigtas darbo vietas darbo biržos siųstus asmenis, atitinkančius kvalifikacinius reikalavimus, sudarant su jais neterminuotas darbo sutartis;

1.3. įdarbinus darbo biržos siųstą asmenį (toliau vadinama – darbuotojai) į įsteigtą darbo vietą arba iš jos atleidus, per 3 darbo dienas raštu apie tai informuoti darbo biržą;

1.4. įsteigtų darbo vietų nepanaikinti trejus metus nuo darbo vietos (-ų) įsteigimo dienos ir teikti per šiuos metus kiekvieną metų ketvirtį iki kito ketvirčio pirmo mėnesio 5 d. darbo biržai ketvirtinę ataskaitą apie dirbančius asmenis įsteigtose darbo vietose;

1.5. skirti savų lėšų darbo vietoms steigti	Lt;

(žodžiais)

1.6. grąžinti visą nepanaudotą subsidiją į darbo biržos atsiskaitomąją sąskaitą iki 200_ m. gruodžio 10 d.;

1.7. naudoti darbo vietoms steigti skirtas lėšas pagal paraiškoje subsidijai darbo vietų (-os) steigimui gauti pateiktą sąmatą;

1.8. darbo vietoms steigti subsidijos ir subsidijos gavėjo lėšoms atidaryti specialiąją sąskaitą Lietuvos Respublikoje veikiančiame banke, iš kurios atsiskaitymai vykdomi atliekant bankinius pavedimus, ir vesti atskirą tam skirtų lėšų panaudojimo finansinę apskaitą;

1.9. prekių, paslaugų arba darbų pirkimus atlikti vadovaujantis:

1.9.1. Viešųjų pirkimų įstatymu (Žin., 1996, Nr. 84-2000; 2006, Nr. 4-102), jei subsidijos gavėjas yra perkančioji organizacija;

1.9.2. Lietuvos darbo biržos patvirtintomis subsidijos gavėjų, nesančių perkančiosiomis organizacijomis, pirkimų taisyklėmis, jei subsidijos gavėjas nėra perkančioji organizacija;

1.10. raštu kas mėnesį informuoti darbo biržą apie darbo vietų steigimo eigą, subsidijos ir nuosavų lėšų panaudojimą bei kitą, darbo biržai pareikalavus, su sutarties vykdymu susijusią informaciją;

1.11. nedelsiant informuoti darbo biržą apie įvykius, kurie gali turėti neigiamos įtakos darbo vietų steigimui;

1.12. darbo vietų steigimo apskaitos dokumentus ir apskaitos registrus iki metinės finansinės atskaitomybės patvirtinimo įtraukti į apskaitą ir saugoti atskirai nuo įmonės veiklos dokumentų, užtikrinant jų išsaugojimą;

1.13. atlyginti darbo biržai ir tretiesiems asmenims padarytą žalą, atsiradusią dėl sutarties netinkamo vykdymo ar nutraukimo prieš terminą;

1.14. patvirtinus metinę finansinę atskaitomybę, darbo vietų steigimo apskaitos dokumentus ir apskaitos registrus saugoti laikantis Lietuvos Respublikos dokumentų ir archyvų įstatymo (Žin., 1995, Nr. 107-2389; 2004, Nr. 57-1982) nustatytos tvarkos;

1.15. raštu informuoti darbo biržą, kai darbuotojas serga ilgiau kaip 120 kalendorinių dienų arba yra išėjęs nėštumo, gimdymo ar vaiko priežiūros iki 3 metų atostogų ir priimti į darbą pagal terminuotą darbo sutartį kitą teritorinės darbo biržos atsiųstą asmenį, atitinkantį kvalifikacinius reikalavimus;

1.16. sudaryti sąlygas darbo vietų steigimą ir įsteigtose darbo vietose vykdomą veiklą trejus metus po įsteigimo patikrinti vietoje;

1.17. panaikinus įsteigtą darbo vietą, darbo biržai grąžinti subsidiją tai darbo vietai įsteigti:

1.17.1. visą subsidiją, kai darbo vieta panaikinama per pirmųjų 12 mėnesių laikotarpį nuo jos įsteigimo (pritaikymo);

1.17.2. 80 procentų subsidijos, kai darbo vieta panaikinama per laikotarpį nuo 12 iki 24 mėnesių nuo jos įsteigimo (pritaikymo);

1.17.3. 50 procentų subsidijos, kai darbo vieta panaikinama per laikotarpį nuo 24 iki 36 mėnesių nuo jos įsteigimo (pritaikymo);

1.18. laiku negrąžinus subsidijos, mokėti 0,2 procento dydžio delspinigius nuo negrąžintos subsidijos sumos;

1.19. neparduoti, neįkeisti, neišnuomoti ar kitaip neperleisti kitiems juridiniams ar fiziniams asmenims, taip pat neišvežti už Lietuvos Respublikos teritorijos ribų ilgalaikio materialiojo turto, kurį subsidijos gavėjas įsigijo steigdamas darbo vietas, be darbo biržos sutikimo ne mažiau kaip trejus metus nuo jo įsigijimo.

2. Darbo biržos:

2.1. skirti subsidijos gavėjui	Lt

(žodžiais)

subsidiją darbo vietoms steigti;

2.2. lėšas, nurodytas 2.1 punkte, pervesti į subsidijos gavėjo specialiąją sąskaitą, atidarytą nurodytame Lietuvoje Respublikoje veikiančiame banke taip:

2.2.1.	Lt, (30 proc. nuo visos subsidijos dydžio) nuo

(žodžiais)

sutarties pasirašymo dienos;

2.2.2. likusias lėšas	Lt, per 20 darbo dienų pasirašius

(žodžiais)

darbo vietų steigimo (pritaikymo) aktą;

2.3. operatyviai nagrinėti raštu pateiktus subsidijos gavėjo prašymus ir paklausimus, teikti informaciją, reikalingą darbo vietoms steigti;

2.4. siųsti subsidijos gavėjui įdarbinti darbo biržoje įregistruotus bedarbius, atitinkančius paraiškoje subsidijai darbo vietų steigimui gauti nustatytus kvalifikacinius reikalavimus darbuotojui įsteigtoje darbo vietoje;

2.5. organizuoti (pagal darbo biržos įgyvendinamas mokymo programas) subsidijos gavėjo prašymu asmenų, numatomų įdarbinti į įsteigtas darbo vietas, profesinį mokymą.

III. ŠALIŲ ATSAKOMYBĖ

3. Sutarties Šalys už šioje Sutartyje nurodytų įsipareigojimų nevykdymą atsako įstatymų ir kitų teisės aktų nustatyta tvarka.

4. Darbo biržai nustačius, kad lėšos, skirtos darbo vietai steigti, naudojamos ne pagal paskirtį, subsidijos gavėjas privalo šias lėšas grąžinti darbo biržai per jos nustatytą terminą.

5. Šalys atleidžiamos nuo atsakomybės už šioje Sutartyje numatytų įsipareigojimų nevykdymą, jei tai įvyko dėl nenugalimos jėgos sukeltų aplinkybių Lietuvos Respublikos teisės aktų nustatytais atvejais. Apie tokių aplinkybių atsiradimą šios Sutarties Šalis privalo informuoti kitą Šalį raštu per 3 darbo dienas.

IV. BAIGIAMOSIOS NUOSTATOS

6. Visus juridinius veiksmus, susijusius su šios Sutarties vykdymu ir darbo vietų steigimu, atlieka Sutarties Šalys.

7. Sutartis įsigalioja kitą dieną nuo jos pasirašymo dienos.

8. Sutartis gali būti nutraukta, pakeista bei papildyta Šalių raštišku susitarimu.

9. Ginčai dėl šios Sutarties vykdymo sprendžiami Šalių susitarimu, o nesusitarus – įstatymų nustatyta tvarka.

10. Paraiška subsidijai darbo vietų steigimui gauti kartu su jos priedais yra neatskiriama sutarties dalis.

PRIDEDAMA. Paraiška subsidijai darbo vietų steigimui gauti ir jos priedai,	lapų.

Šalių adresai ir kiti rekvizitai:

Darbo birža	Subsidijos gavėjas
________________________________	________________________________
(adresas, kodas, telefonas)	(adresas, kodas, telefonas)
________________________________	________________________________
(banko pavadinimas ir kodas, sąskaitos numeris)	(banko pavadinimas ir kodas, sąskaitos numeris)
________________________________	________________________________
(vadovo ar jo įgalioto asmens pareigų pavadinimas)	(vadovo ar jo įgalioto asmens pareigų pavadinimas)

(parašas)	(parašas)

(vardas, pavardė)	(vardas, pavardė)

A. V.	A. V.

______________

Darbo vietų steigimo subsidijavimo sąlygų ir

tvarkos aprašo

4 priedas

(Savarankiško užimtumo rėmimo sutartis)

SAVARANKIŠKO UŽIMTUMO RĖMIMO SUTARTIS

Nr. ____________

(data)

(sudarymo vieta)

darbo birža (toliau vadinama – darbo birža),

(darbo biržos pavadinimas)

Atstovaujama	, ir

(pareigų pavadinimas, vardas, pavardė, atstovavimo pagrindas)

(toliau vadinama – subsidijos gavėjas),

(darbdavio pavadinimas)

Atstovaujama	,

(pareigų pavadinimas, vardas, pavardė, atstovavimo pagrindas)

toliau bendrai vadinamos Šalimis, vadovaudamosi Darbo vietų steigimo subsidijavimo sąlygų ir tvarkos aprašu, patvirtintu Lietuvos Respublikos socialinės apsaugos ir darbo ministro 2006 m. liepos 31 d. įsakymu Nr. A1-222 (toliau vadinama – šis Aprašas) sudarėme šią sutartį (toliau vadinama – Sutartis):

I. SUTARTIES DALYKAS

Darbo vietos sau steigimo subsidijavimas.

II. ĮSIPAREIGOJIMAI

1. Subsidijos gavėjo:

1.1. įsteigti darbo vietą iki 200____ m.	d.;

1.2. grąžinti visą nepanaudotą subsidiją į darbo biržos atsiskaitomąją sąskaitą iki 200_m. gruodžio 10 d.;

1.3. naudoti darbo vietai steigti skirtas lėšas pagal paraiškoje savarankiškam užimtumui remti pateiktą sąmatą;

1.4. subsidijos lėšoms atidaryti specialiąją sąskaitą Lietuvos Respublikoje veikiančiame banke, iš kurios atsiskaitymai vykdomi atliekant bankinius pavedimus, ir vesti atskirą tam skirtų lėšų panaudojimo finansinę apskaitą;

1.5. prekių, paslaugų arba darbų pirkimus atlikti vadovaujantis Lietuvos darbo biržos patvirtintomis subsidijos gavėjų, nesančių perkančiosiomis organizacijomis, pirkimų taisyklėmis;

1.6. raštu kas mėnesį informuoti darbo biržą apie darbo vietos steigimo eigą, subsidijos lėšų panaudojimą bei kitą, darbo biržai pareikalavus, su sutarties vykdymu susijusią informaciją;

1.7. nedelsiant informuoti darbo biržą apie įvykius, kurie gali turėti neigiamos įtakos darbo vietai steigti;

1.8. atlyginti darbo biržai ir tretiesiems asmenims padarytą žalą, kuri atsirado dėl sutarties netinkamo vykdymo ar nutraukimo prieš terminą;

1.9. darbo vietos steigimo apskaitos dokumentus ir apskaitos registrus iki metinės finansinės atskaitomybės patvirtinimo įtraukti į apskaitą ir saugoti atskirai nuo įmonės veiklos dokumentų, užtikrinant jų išsaugojimą;

1.10. patvirtinus metinę finansinę atskaitomybę, darbo vietos steigimo apskaitos dokumentus ir apskaitos registrus saugoti laikantis Lietuvos Respublikos dokumentų ir archyvų įstatymo (Žin., 1995, Nr. 107-2389; 2004, Nr. 57-1982) nustatytos tvarkos;

1.11. įsteigtos darbo vietos nepanaikinti trejus metus nuo darbo vietos įsteigimo dienos ir teikti per šiuos metus kiekvieną metų ketvirtį iki kito ketvirčio pirmo mėnesio 5 d. darbo biržai informaciją apie veiklą įsteigtoje darbo vietoje;

1.12. sudaryti sąlygas darbo vietos steigimą ir joje vykdomą veiklą trejus metus po įsteigimo patikrinti vietoje;

1.13. panaikinus įsteigtą darbo vietą, grąžinti subsidiją tai darbo vietai įsteigti:

1.13.1. visą subsidiją, kai darbo vieta panaikinama per pirmųjų 12 mėnesių laikotarpį nuo jos įsteigimo;

1.13.2. 80 procentų subsidijos, kai darbo vieta panaikinama per laikotarpį nuo 12 iki 24 mėnesių;

1.13.3. 50 procentų subsidijos, kai darbo vieta panaikinama per laikotarpį nuo 24 iki 36 mėnesių.

1.14. laiku negrąžinus subsidijos, mokėti 0,2 procento dydžio delspinigius nuo negrąžintos subsidijos sumos;

1.15. neparduoti, nedovanoti ar kitaip neperleisti, taip pat neišvežti už Lietuvos Respublikos teritorijos ribų, neįkeisti ar kitaip nesuvaržyti teisių į ilgalaikį materialųjį turtą, kurį subsidijos gavėjas įsigijo steigdamas darbo vietas pagal šią sutartį, be Lietuvos darbo biržos sutikimo ne mažiau kaip trejus metus nuo jo įsigijimo.

2. Darbo biržos:

2.1. skirti subsidijos gavėjui	Lt

(žodžiais)

subsidiją darbo vietai;

2.2. lėšas, nurodytas 2.1 punkte, pervesti į subsidijos gavėjo specialiąją sąskaitą, atidarytą nurodytame Lietuvoje Respublikoje veikiančiame banke taip:

2.2.1.	Lt (50 proc. nuo visos subsidijos dydžio) nuo

(žodžiais)

sutarties pasirašymo dienos;

2.2.2. likusias lėšas	Lt per 20 darbo dienų, pasirašius

(žodžiais)

darbo vietų steigimo (pritaikymo) aktą;

2.3. operatyviai nagrinėti raštu pateiktus subsidijos gavėjo prašymus ir paklausimus, teikti informaciją, reikalingą darbo vietai steigti.

III. ŠALIŲ ATSAKOMYBĖ

3. Sutarties Šalys už šioje Sutartyje nurodytų įsipareigojimų nevykdymą atsako įstatymų ir kitų teisės aktų nustatyta tvarka.

4. Darbo biržai nustačius, kad lėšos, skirtos darbo vietai steigti, naudojamos ne pagal paskirtį, subsidijos gavėjas privalo šias lėšas grąžinti darbo biržai per jos nustatytą terminą.

5. Šalys atleidžiamos nuo atsakomybės už šioje Sutartyje numatytų įsipareigojimų nevykdymą, jei tai įvyko dėl nenugalimos jėgos sukeltų aplinkybių Lietuvos Respublikos teisės aktų numatytais atvejais. Apie tokių aplinkybių atsiradimą šios Sutarties Šalis privalo informuoti kitą Šalį raštu per 3 darbo dienas.

IV. BAIGIAMOSIOS NUOSTATOS

6. Visus juridinius veiksmus, susijusius su šios Sutarties vykdymu ir darbo vietų steigimu, atlieka Sutarties Šalys.

7. Sutartis įsigalioja kitą dieną nuo jos pasirašymo dienos.

8. Sutartis gali būti nutraukta, pakeista bei papildyta Šalių raštišku susitarimu.

9. Ginčai dėl šios Sutarties vykdymo sprendžiami Šalių susitarimu, o nesusitarus – įstatymų nustatyta tvarka.

10. Paraiška subsidijai darbo vietų steigimui gauti kartu su jos priedais yra neatskiriama šios Sutarties dalis.

PRIDEDAMA. Paraiška subsidijai darbo vietų steigimui gauti ir jos priedai,	lapų.

Šalių adresai ir kiti rekvizitai:

Darbo birža	Subsidijos gavėjas
________________________________	________________________________
(adresas, kodas, telefonas)	(adresas, kodas, telefonas)
________________________________	________________________________
(banko pavadinimas ir kodas, sąskaitos numeris)	(banko pavadinimas ir kodas, sąskaitos numeris)
________________________________	________________________________
(vadovo ar jo įgalioto asmens pareigų pavadinimas)	(vadovo ar jo įgalioto asmens pareigų pavadinimas)

(parašas)	(parašas)

(vardas, pavardė)	(vardas, pavardė)

A. V.	A. V.

______________

Darbo vietų steigimo subsidijavimo sąlygų ir

tvarkos aprašo

5 priedas

(Ataskaitos apie Įsteigtose darbo vietose dirbančius asmenis forma)

(Darbo vietas įsteigusios įmonės/viešosios įstaigos pavadinimas)

ATASKAITA

apie Įsteigtose darbo vietose dirbančius asmenis

Nr. ____________

(data)

(sudarymo vieta)

Sutarties data ir Nr.

Laikotarpis, už kurį atsiskaitoma: 200_____ m.	ketvirtis

Dirbančiųjų skaičius įmonėje teikiant paraišką (pagal neterminuotas sutartis)	Įsteigta darbo vietų pagal sutartį	Dirbančiųjų skaičius ketvirčio pabaigoje Įsteigtose darbo vietose	Apskaičiuotas darbo užmokestis, Lt	Atleista asmenų per ketvirtį iš įsteigtų darbo vietų	Per ketvirtį priimti bedarbiai įsteigtas vietas

Data	Skaičius	Atleidimo priežastys (Darbo kodekso straipsnis)	Data	Skaičius	Profesija	Nurodyti, kokiai darbo rinkoje papildomai remiamų bedarbių grupei priklauso

(pareigų pavadinimas)	(parašas)	(vardas, pavardė)

______________